作者：任翔龙
词牌/韵律：沁园春

paragraphs: 客有问余，号日汝水，逸民者谁。
是胸罗星斗，熟知天命，口分造化，妙泄天机。
百十日前，再三地说，端的秋来攀桂枝。
那时节，果鳌头高跨，鹗首横飞。
君休说是谈非。
是则是干支带得来。
也要他有个、读书种子，一丁不识，富贵何为。
报道长安，梅边春色，早趁东风掠马蹄。
重逢处，办一封好纸，觅状元诗。